Document ID: 31986R0588

*****
ΚΑΝΟΝΙΣΜΟΣ (ΕΟΚ) αριθ. 588/86 ΤΗΣ ΕΠΙΤΡΟΠΗΣ
της 28ης Φεβρουαρίου 1986
σχετικά με τον καθορισμό των ειδικών εισφορών που εφαρμόζονται στις συναλλαγές βοείου κρέατος όσον αφορά την Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί οργάνωσης αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 10 παράγραφος 5 και το άρθρο 12 παράγραφος 7,
Εκτιμώντας:
ότι, σύμφωνα με το άρθρο 272 παράγραφοι 1 και 2 της πράξης προσχώρησης, η Κοινότητα, στη σύνθεσή της στις 31 Δεκεμβρίου 1985, εφαρμόζει στο πρώτο στάδιο, κατά την εισαγωγή των προϊόντων που προέρχονται από την Πορτογαλία το καθεστώς που εφάρμοζε έναντι της Πορτογαλίας πριν από την προσχώρηση, λαμβάνοντας υπόψη την προσέγγιση των τιμών που εφαρμόζονται κατά το πρώτο στάδιο· ότι πρέπει ως εκ τούτου να καθορισθούν οι εν λόγω εισφορές·
ότι πρέπει επίσης να προβλεφθούν οι απαραίτητες διατάξεις για την εφαρμογή του εν λόγω καθεστώτος ειδικών εισφορών που εφαρμόζονται κατά τις συναλλαγές βοείου κρέατος μεταξύ της Πορτογαλίας και των λοιπών κρατών μελών της Κοινότητας·
ότι η Επιτροπή Διαχειρίσεως Βοείου Κρέατος δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Θεσπίζεται ειδική εισφορά βάσης κατά την εισαγωγή προϊόντων που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 805/68 που προέρχονται από την Πορτογαλία και εισάγονται στην Κοινότητα στη σύνθεσή της στις 31 Δεκεμβρίου 1985.
2. Η εισφορά που αναφέρεται στην παράγραφο 1 καθορίζεται βάση της διαφοράς μεταξύ της τιμής προσανατολισμού προσαρμοσμένης με συντελεστή 1,9 αφενός, και αφετέρου βάσει του μέσου όρου των τιμών της αγοράς για τα σφάγια των κατηγοριών που αναφέρονται στο άρθρο 3 παράγραφος 1 πρώτη και δεύτερη περίπτωση του κανονισμού (ΕΟΚ) αριθ. 1208/81 του Συμβουλίου (3) και τα οποία κατατάσσονται στην κατηγορία ποιότητας P3, αυξημένου με την επίπτωση τω εισαγωγικών δασμών.
Ο μέσος όρος αυτός καθορίζεται βάσει των τιμών που διαπιστώθηκαν κατά τη διάρκεια περιόδου από την 21η ημέρα του προηγουμένου μήνα μέχρι την 20η ημέρα του μήνα κατά την διάρκεια του οποίου καθορίστηκε η ειδική εισφορά βάσης.
3. Για τους διάφρους τρόπους παρουσίασης των προϊόντων που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 805/68, η εισφορά βάσης είναι ίση με την εισφορά βάσης που καθορίζεται για τα σφάγια P3 των χονδρών αρρένων βοοειδών, προσαρμοσμένη με το συντελεστή που καθορίζεται στο παράρτημα για καθένα από τα σχετικά προϊόντα.
Άρθρο 2
Στην περίπτωση που η τιμή που αναφέρεται στο άρθρο 1 παράγραφος 2 είναι κατώτερη από 1 ECU, δεν εφαρμόζεται καμία εισφορά.
Άρθρο 3
Στι περιπτώσεις που η τιμή υπολογίζεται σύμφωνα με τα προηγούμενα άρθρα διαφέρει λιγότερο από 1 ECU ανά 100 χιλιόγραμμα βάρους σφαγίου από την τιμή που είχε ληφθεί υπόψη προηγούμενα για τον υπολογισμό της εισφοράς, είναι δυνατόν να διατηρηθεί αυτή η τελευταία.
Άρθρο 4
1. Οι ειδικές εισφορές που εφαρμόζονται καθορίζονται σύμφωνα με το άρθρο 12 του κανονισμού (ΕΟΚ) αριθ. 805/68 πριν από την 27η ημέρα κάθε μήνα. Εφαρμόζονται από την πρώτη Δευτέρα του επόμενου μήνα. Εντούτοις, για τον πρώτο καθορισμό, οι εν λόγω εισφορές εφαρμόζονται από την 1η Μαρτίου 1986.
Τα ποσά αυτών των ειδικών εισφορών που εφαρμόζονται κατά την εισαγωγή προελεύσεως Πορτογαλίας είναι εκείνα που εμφαίνονται στο παράρτημα ΙΙ του παρόντος κανονισμού.
2. Οι εισφορές που εφαρμόζονται τροποποιούνται στο διάστημα μεταξύ των δύο καθορισμών σε περίπτωση τροποποίησης της ειδικής εισφοράς βάσης ή ανάλογα με τη διακύμανση των τιμών που διαπιστώνονται στις αντιπροσωπευτικές αγορές της Κοινότητας που αναφέρονται στο άρθρο 12 του κανονισμού (ΕΟΚ) αριθ. 805/68.
Άρθρο 5
Όσον αφορά τις εισαγωγές στην Ισπανία προελεύσεως Πορτογαλίας, οι ειδικές εισφορές που αναφέρονται στον παρόντα κανονισμό διορθώνονται με το εξισωτικό ποσό προσχώρησης.
Άρθρο 6
1. Η Πορτογαλία ανακοινώνει στην Επιτροπή το αργότερο την Πέμπτη κάθε εβδομάδας το μέσο όρο των τιμών που αναφέρονται στο άρθρο 1 παράγραφος 2 ο οποίος καθορίστηκε για την περίοδο των επτά ημερών που προηγούνται της ημέρας κατά την οποία πραγματοποιείται η ανακοίνωση.
2. Αντίστοιχα, η Επιτροπή ανακοινώνει στην Πορτογαλία τον μέσο όρο των τιμών που διαπιστώθηκαν στην Κοινότητα στη σύνθεσή της στις 31 Δεκεμβρίου 1985, καθώς και αυτόν που διαπιστώθηκε στην Ισπανία για τις ίδιες ποιότητες αναφοράς.
Άρθρο 7
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1986.

Labels: 3
18
17